Olivia Wilde

Olivia Wilde (opprinnelig Olivia Jane Cockburn, født 10. mars 1984 i New York City) er en amerikansk skuespiller.

Karriere 
Wilde startet karrieren med å ta mange biroller i kjente filmer og TV-serier, som The Girl Next Door, The O.C., Alpha Dog og The Death and Life of Bobby Z. Imidlertid har hennes gjennombruddsrolle som legen 'Thirteen' i den populære og kritikerroste TV-serien House skaffet henne gradvis større filmroller også.

I 2010 fikk hun rollen som Quorra i TRON: Legacy, som er oppfølgeren til klassikeren TRON fra 1982. Hun spiller her en brikke på innsiden av et videospill. Jeff Bridges og Garrett Hedlund har de andre hovedrollene. Hun er også med i The Next Three Days med Russell Crowe og Elizabeth Banks, Cowboys & Aliens (2011) med Daniel Craig og Harrison Ford, The Change-Up med Ryan Reynolds og Jason Bateman og In Time med Justin Timberlake og Amanda Seyfried.

Wilde er nå regnet som et av de største og mest etterspurte unge stjerneskuddene i Hollywood og har hatt en rekke høyprofilerte prosjekter. De mest kjente er kanskje actiondramaet Rush med Chris Hemsworth og Daniel Brühl i hovedrollene, samt komedien The Incredible Burt Wonderstone med Steve Carell og Jim Carrey, men dette er bare tre av mange filmer publikum får se henne i de neste årene.

Annet 
Wilde var gift med dokumentarfilmskaperen Tao Ruspoli i åtte år (de giftet seg da hun var 19 år gammel), men de to skilte seg i 2011.

Navnet hennes er egentlig Olivia Jane Cockburn, men hun tok det profesjonelle navnet etter forfatteren Oscar Wilde, som hun beundrer og respekterer.

Hun er for øvrig en aktiv dyrevernsaktivist og vegetarianer, og ble kåret til Årets mest sexy vegetarianer av dyrevernorganisasjonen PETA i 2010.

Filmografi 
 Meeting Magdalene (1995) .... Magdalene
 Skin (2003–04) .... Jewel Goldman (6 episoder)
 The Girl Next Door (2004) .... Kellie
 The O.C. (2004–05) .... Alex Kelly (13 episoder)
 Conversations with Other Women (2005) .... Bridesmaid
 Alpha Dog (2006) .... Angela Holden
 Camjackers (2006) .... Sista Strada Cast
 Bickford Shmeckler's Cool Ideas (2006) .... Sarah Witt
 Turistas (2006) .... Bea
 Let's Kill Bobby Z (2007) .... Elizabeth
 The Black Donnellys (2007) .... Jenny Reilly (14 episoder)
 Fix (2008) .... Bella
 Year One (2009) .... Princess Inanna
 The Ballad of G.I. Joe (2009) .... Baroness
 Weird: The Al Yankovic Story (2010) .... Madonna
 The Next Three Days (2010) .... Nicole
 TRON: Legacy (2010) .... Quorra
 Free Hugs (2011) .... Head Hooper
 On the Inside (2011) .... Mia Conlon
 Cowboys & Aliens (2011) .... Ella Swenson
 The Change-Up (2011) .... Sabrina McKay
 Butter (2011) .... Brooke Swinkowski
 In Time (2011) .... Rachel Salas
 Saturday Night Live (2011) .... Woman (1 episode)
 The Words (2012) .... Danielle
 Deadfall (2012) .... Liza
 House (2007–12) .... Dr. Remy 'Thirteen' Hadley (81 episoder)
 People Like Us (2012) .... Hannah
 The Longest Week (2012) .... Beatrice
 Black Dog, Red Dog (2012) .... Sunshine
 The Incredible Burt Wonderstone (2013) .... Jane
 Rush (2013) .... Suzy Miller
 Her (2013) .... Blind Date
 Drinking Buddies (2013) .... Kate
 Third Person (2013) .... Anna
 Better Living Through Chemistry (2014) .... Elizabeth Roberts
 The Longest Week (2014) .... Beatrice Fairbanks
 American Dad (2014) .... Denise (1 episode)
 BoJack Horseman (2014) .... Charlotte (2 episoder)
 Black Dog, Red Dog (2014) .... Sunshine
 The Lazarus Effect (2015) .... Zoe
 Portlandia (2015) .... Britt (3 episoder)
 Meadowland (2015) .... Sarah
 Doll & Em (2015) .... Olivia (4 episoder)
 Love the Coopers (2015)
Booksmart (2019) - regi

Referanser

Eksterne lenker 
 
 

Skuespillere fra USA
Personer fra Washington, D.C.
Personer fra New York City